1. ΝΟΜΟΣ 987 της 20/31 Οκτ. 1917 Περί κυρώσεως του από 11 Μαΐου 1917 Β.Δ/τος περί αναστολής της εφαρμογής της διατάξεως του εδαφ. β' του άρθρ. 8 του Νόμ. ΓΧΜΒ' του 1910. Άρθρ.1-Κυρούται το από 11 Μαΐου 1917 Β.Δ/μα "περί αναστολής της εφαρμογής της διατάξεως του εδαφ. β' του άρθρ. 8 του Νόμ. ΓΧΜΒ' έχον ως έπεται: Άρθρ.1.-Αναστέλλεται μέχρις ανακλήσεως του παρόντος η εφαρμογή της διατάξεως του άρθρ. 8 εδαφ. β' του Νόμ. ΓΧΜΒ' αι δε εις χρυσόν υποχρεώσεις εξοφλούνται κατά τους όρους του άρθρ. 8 εδαφ. α' του αυτού Νόμ. ΓΧΜΒ' ήτοι δια τραπεζικών γραμματίων εις το άρτιον. Δια Β.Δ/τος, προκαλουμένου υπό του Υπουργού των Οικονομικών μετ' απόφασιν του Υπουργικού Συμβουλίου, δύναται ν' ανακληθή η διάταξις της προηγουμένης παραγράφου. Άρθρ.2.-"Εφ' όσον διαρκεί η αναστολή της εφαρμογής της διατάξεως του άρθρ. 8 εδαφ. β' του Νόμ. ΓΧΜΒ απαγορεύεται εις τας εν Ελλάδι λειτουργούσας Τραπέζας και Τραπεζικά καταστήματα η διάθεσις του εν τοις ταμείοις αυτών μεταλλικού άνευ προηγουμένης εγγράφου αδείας του Υπουργού των Οικονομικών". Το άρθρ. 2 αντικατεστάθη ως άνω δια του άρθρ. 2 Νόμ. 1414/1918. Άρθρ.3.-Κατά την διάρκειαν της ισχύος της ανωτέρω διατάξεως πάσαι αι εν Ελλάδι εις χρυσά νομίσματα υποχρεώσεις εταιρειών, νομικών προσώπων ή ιδιωτών εξοφλούνται δι' ίσης αξίας τραπεζικών γραμματίων λογιζομένων εις το άρτιον. Δια Β.Δ/τος κανονισθήσονται αι λεπτομέρειαι της εκτελέσεως της ανωτέρω διατάξεως εάν υπάρξη ανάγκη. Η ισχύς του παρόντος νόμου άρχεται από της εν τη Εφημερίδι της Κυβερνήσεως δημοσιεύσεως αυτού. 